ประกาศคณะกรรมการกํากับตลาดทุนที่ ทธ. 72/2552เรื่อง การจัดสรรหุ้นเกินกว่าจํานวนที่จัดจําหน่าย อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 98(5) และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ในประกาศนี้ (1) "ผู้จัดจําหน่ายหลักทรัพย์" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดจําหน่ายหลักทรัพย์ซึ่งได้รับแต่งตั้งให้เป็นผู้จัดจําหน่ายหุ้น (2) "ผู้จัดหาหุ้นส่วนเกิน" หมายความว่า ผู้จัดจําหน่ายหลักทรัพย์ที่มีหน้าที่จัดหาหุ้นส่วนที่เกินกว่าจํานวนหุ้นที่จัดจําหน่ายเพื่อส่งมอบให้แก่ผู้จองซื้อซึ่งได้รับการจัดสรรหรือส่งคืนให้แก่ผู้ให้ยืมตามข้อผูกพันในการจัดสรรหุ้นส่วนเกิน (3) "จัดสรรหุ้นส่วนเกิน" หรือ "การจัดสรรหุ้นส่วนเกิน" หมายความว่า การจัดสรรหุ้นให้แก่ผู้จองซื้อเกินกว่าจํานวนหุ้นที่จัดจําหน่าย โดยการจัดสรรหุ้นเกินจํานวนดังกล่าวกระทําไปพร้อมกับการเสนอขายหุ้นที่จัดจําหน่าย (4) "หลักทรัพย์จดทะเบียน" หมายความว่า หลักทรัพย์ที่ได้รับการจดทะเบียนหรือได้รับการอนุญาตให้ทําการซื้อขายได้ในตลาดหลักทรัพย์(5) "ตลาดหลักทรัพย์" หมายความว่า ตลาดหลักทรัพย์แห่งประเทศไทยข้อ ๒ ผู้จัดจําหน่ายหลักทรัพย์จะจัดสรรหุ้นส่วนเกินได้ต่อเมื่อเป็นไปตามเงื่อนไขดังต่อไปนี้(1) การจัดสรรหุ้นส่วนเกินกระทําพร้อมกับการจัดจําหน่ายหุ้นดังต่อไปนี้ (ก) หุ้นที่ออกใหม่ของบริษัทมหาชนจํากัด ไม่ว่าจะมีผู้ถือหุ้นของบริษัทร่วมเสนอขายในคราวเดียวกันด้วยหรือไม่ หรือ(ข) หุ้นที่เป็นหลักทรัพย์จดทะเบียนที่เสนอขายโดยผู้ถือหุ้น(2) ผู้เสนอขายหุ้นตาม (1) (ก) หรือ (ข) ได้ยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวนต่อสํานักงาน (3) ผู้จัดหาหุ้นส่วนเกินได้รับสิทธิที่จะซื้อหุ้นเพิ่มเติมจากบริษัทมหาชนจํากัดหรือจากผู้ถือหุ้นในจํานวนที่เท่ากับจํานวนสูงสุดที่จะมีการจัดสรรหุ้นส่วนเกิน ทั้งนี้ การให้สิทธิดังกล่าวต้องจัดทําเป็นหนังสือ โดย(ก) ในกรณีที่ผู้จัดหาหุ้นส่วนเกินได้สิทธิที่จะซื้อหุ้นที่ออกใหม่เพิ่มเติมจากบริษัทมหาชนจํากัด สิทธิที่ได้รับจากบริษัทมหาชนจํากัดดังกล่าวต้องเป็นไปตามประกาศคณะกรรมการกํากับตลาดทุนว่าด้วยการให้สิทธิผู้จัดหาหุ้นส่วนเกินซื้อหุ้นภายหลังการจัดจําหน่ายหุ้นที่มีการจัดสรรหุ้นส่วนเกิน(ข) ในกรณีที่ผู้จัดหาหุ้นส่วนเกินได้สิทธิที่จะซื้อหุ้นเพิ่มเติมจากผู้ถือหุ้น ต้องมีการจัดให้ผู้ถือหุ้นนั้นฝากหุ้นจํานวนดังกล่าวไว้กับผู้รับฝากทรัพย์สิน เพื่อให้มั่นใจว่าผู้ถือหุ้นสามารถส่งมอบหุ้นให้ตามที่ได้ผูกพันไว้(4) หุ้นส่วนเกินต้องมีจํานวนที่แน่นอนซึ่งต้องไม่เกินร้อยละสิบห้าของจํานวนหุ้นทั้งหมดที่เสนอขายตามที่ระบุไว้ในแบบแสดงรายการข้อมูลการเสนอขายหลักทรัพย์และร่างหนังสือชี้ชวน(5) ผู้จัดจําหน่ายหลักทรัพย์ที่ทําหน้าที่เป็นผู้จัดหาหุ้นส่วนเกินต้องมีเพียงรายเดียว โดยผู้จัดหาหุ้นส่วนเกินดังกล่าวต้องเป็นสมาชิกของตลาดหลักทรัพย์(6) ผู้เสนอขายหลักทรัพย์ได้เปิดเผยข้อมูลเกี่ยวกับการที่ผู้จัดหาหุ้นส่วนเกินได้รับสิทธิที่จะซื้อหุ้นจากบริษัทมหาชนจํากัดหรือผู้ถือหุ้น แล้วแต่กรณี ในแบบแสดงรายการข้อมูลการเสนอขายหลักทรัพย์และร่างหนังสือชี้ชวนตามที่กําหนดไว้ในประกาศคณะกรรมการกํากับตลาดทุนว่าด้วยการให้สิทธิผู้จัดหาหุ้นส่วนเกินซื้อหุ้นภายหลังการจัดจําหน่ายหุ้นที่มีการจัดสรรหุ้นส่วนเกิน(7) การจัดสรรหุ้นส่วนเกินจะกระทําได้เมื่อปรากฏว่า ณ วันปิดการเสนอขายหุ้นทั้งหมดที่เสนอขายตามที่ระบุไว้ในแบบแสดงรายการข้อมูลการเสนอขายหลักทรัพย์และร่างหนังสือชี้ชวน มีผู้จองซื้อหุ้นเป็นจํานวนมากกว่าหุ้นทั้งหมดที่เสนอขายดังกล่าว ในกรณีที่การจัดสรรหุ้นส่วนเกินตามวรรคหนึ่งเข้าข่ายเป็นการขายหุ้นโดยที่ยังไม่มีหลักทรัพย์อยู่ในครอบครอง ให้ผู้จัดจําหน่ายหลักทรัพย์สามารถกระทําเช่นนั้นได้ โดยไม่เป็นการต้องห้ามตามมาตรา 98(5) และไม่ต้องอยู่ภายใต้บังคับประกาศคณะกรรมการกํากับตลาดทุนว่าด้วยการขายหลักทรัพย์โดยที่บริษัทหลักทรัพย์ยังไม่มีหลักทรัพย์นั้นอยู่ในครอบครองข้อ ๓ ให้ผู้จัดหาหุ้นส่วนเกินจัดหาหุ้นเพื่อส่งมอบให้แก่ผู้จองซื้อซึ่งได้รับการจัดสรรหุ้นส่วนเกินด้วยวิธีการดังนี้(1) ยืมหุ้นทั้งจํานวนจากบุคคลอื่น(2) ซื้อหุ้นในตลาดหลักทรัพย์โดยปฏิบัติตามหลักเกณฑ์ที่ตลาดหลักทรัพย์ประกาศกําหนดด้วยความเห็นชอบของสํานักงาน(3) ใช้สิทธิซื้อหุ้นจากบริษัทมหาชนจํากัดหรือผู้ถือหุ้นการจัดหาหุ้นโดยใช้วิธีการตามวรรคหนึ่ง (3) ให้กระทําได้เพียงครั้งเดียวและเมื่อใช้วิธีการดังกล่าวแล้ว ผู้จัดหาหุ้นส่วนเกินจะใช้วิธีการตามวรรคหนึ่ง (2) อีกไม่ได้ ข้อ ๔ ในกรณีที่ผู้จัดหาหุ้นส่วนเกินจะจัดหาหุ้นเพื่อส่งมอบให้แก่ผู้จองซื้อซึ่งได้รับการจัดสรรหุ้นส่วนเกินโดยใช้วิธีการตามข้อ 3(1) ให้ผู้จัดหาหุ้นส่วนเกินดําเนินการจัดหาให้แล้วเสร็จโดยไม่ชักช้า และให้ผู้จัดจําหน่ายหลักทรัพย์ดําเนินการส่งมอบหุ้นให้แก่ผู้จองซื้อซึ่งได้รับการจัดสรรหุ้นส่วนเกินภายในระยะเวลาเดียวกับที่ผู้จัดจําหน่ายหลักทรัพย์ต้องส่งมอบหุ้นให้แก่ผู้จองซื้อซึ่งได้รับการจัดสรรจากหุ้นที่จัดจําหน่าย ข้อ ๕ ผู้จัดหาหุ้นส่วนเกินจะจัดหาหุ้นเพื่อส่งมอบให้แก่ผู้จองซื้อซึ่งได้รับการจัดสรรหุ้นส่วนเกิน โดยใช้วิธีการตามข้อ 3(2) หรือ (3) ได้ก็ต่อเมื่อผู้จองซื้อยินยอมที่จะรับมอบหุ้นหลังจากวันที่ผู้จัดจําหน่ายหลักทรัพย์ต้องส่งมอบหุ้นให้แก่ผู้จองซื้อซึ่งได้รับการจัดสรรจากหุ้นที่จัดจําหน่าย ในการดําเนินการจัดหาหุ้นเพื่อส่งมอบให้แก่ผู้จองซื้อซึ่งได้รับจัดสรรหุ้นส่วนเกินโดยใช้วิธีการตามข้อ 3(2) หรือ (3) ให้ผู้จัดหาหุ้นส่วนเกินเริ่มจัดหาหุ้นส่วนเกินได้ในวันถัดจากวันปิดการเสนอขายหุ้นทั้งหมดตามแบบแสดงรายการข้อมูลการเสนอขายหลักทรัพย์และร่างหนังสือชี้ชวน และต้องดําเนินการจัดหาให้แล้วเสร็จภายในกําหนดระยะเวลาดังต่อไปนี้(1) กรณีที่หุ้นของบริษัทดังกล่าวจะเป็นหลักทรัพย์จดทะเบียนเป็นครั้งแรก ให้ดําเนินการจัดหาให้แล้วเสร็จภายในสามสิบวันนับแต่วันแรกที่หุ้นนั้นเริ่มซื้อขายในตลาดหลักทรัพย์(2) กรณีที่หุ้นของบริษัทดังกล่าวเป็นหลักทรัพย์จดทะเบียนอยู่แล้ว ให้ดําเนินการจัดหาให้แล้วเสร็จภายในสามสิบวันนับแต่วันถัดจากวันปิดการเสนอขายหุ้นทั้งหมดตามแบบแสดงรายการข้อมูลการเสนอขายหลักทรัพย์และร่างหนังสือชี้ชวนให้ผู้จัดจําหน่ายหลักทรัพย์ดําเนินการส่งมอบหุ้นส่วนเกินให้แก่ผู้จองซื้อซึ่งได้รับการจัดสรรหุ้นส่วนเกินซึ่งจัดหาโดยใช้วิธีการตามข้อ 3(2) หรือ (3) ให้แล้วเสร็จโดยไม่ชักช้า แต่ต้องไม่เกินสิบห้าวันนับแต่วันที่จัดหาหุ้นส่วนเกินได้ครบถ้วนข้อ ๖ ในการดําเนินการจัดหาหุ้นเพื่อส่งคืนหุ้นที่ยืมจากบุคคลอื่นตามข้อ 3(1) ผู้จัดหาหุ้นส่วนเกินต้องจัดหาหุ้นเพื่อส่งคืนด้วยวิธีการตามข้อ 3(2) หรือ (3) เท่านั้น ทั้งนี้ ให้นําความในข้อ 3 วรรคสอง และข้อ 5 วรรคสองและวรรคสาม มาใช้บังคับกับกรณีดังกล่าว โดยอนุโลมข้อ ๗ ผู้จัดหาหุ้นส่วนเกินต้องปฏิบัติให้เป็นไปตามข้อกําหนดดังต่อไปนี้ (1) จัดทําบัญชีหุ้นส่วนเกินแยกต่างหากจากบัญชีหลักทรัพย์ของผู้จัดหาหุ้นส่วนเกิน (2) จัดทํารายงานเกี่ยวกับการจัดหาหุ้นตามข้อ 3 หรือข้อ 6 ให้แล้วเสร็จภายใน สิบห้าวันนับแต่วันที่จัดหาหุ้นตามข้อ 3 หรือข้อ 6 ได้ครบถ้วน แล้วแต่กรณี โดยให้เป็นไปตามหลักเกณฑ์ดังต่อไปนี้(ก) รายงานโดยละเอียดซึ่งมีข้อมูลอย่างน้อยเกี่ยวกับวันที่มีการตั้งราคาหุ้น จํานวนหุ้นที่จัดหา ช่วงของราคาซื้อหุ้นดังกล่าวในตลาดหลักทรัพย์ โดยระบุราคาซื้อสูงสุดและต่ําสุด (ถ้ามี) และให้จัดเก็บรายงานดังกล่าวไว้ ณ สํานักงานใหญ่ของผู้จัดหาหุ้นส่วนเกินเป็นเวลาอย่างน้อยหนึ่งปีนับแต่วันที่จัดทํารายงานดังกล่าว(ข) รายงานโดยสรุปซึ่งมีข้อมูลเกี่ยวกับชื่อผู้ให้สิทธิซื้อหุ้น จํานวนหุ้นที่ให้สิทธิ จํานวนหุ้นที่ได้ใช้สิทธิ และจํานวนหุ้นโดยรวมที่จัดหาโดยการซื้อในตลาดหลักทรัพย์ และให้จัดส่งต่อสํานักงานภายในสิบห้าวันนับแต่วันที่จัดหาหุ้นตามข้อ 3 หรือข้อ 6 ได้ครบถ้วน แล้วแต่กรณี ข้อ ๘ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กธ. 60/2547 เรื่อง การจัดสรรหุ้นเกินกว่าจํานวนที่จัดจําหน่าย ลงวันที่ 29 พฤศจิกายน พ.ศ. 2547 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๙ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กธ. 60/2547 เรื่อง การจัดสรรหุ้นเกินกว่าจํานวนที่จัดจําหน่าย ลงวันที่ 29 พฤศจิกายน พ.ศ. 2547 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๑๐ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2552 (นายวิจิตร สุพินิจ)ประธานกรรมการคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551 กําหนดให้การออกหลักเกณฑ์ เงื่อนไข และวิธีการในการจัดจําหน่ายหลักทรัพย์และการขายหลักทรัพย์โดยที่บริษัทหลักทรัพย์ยังไม่มีหลักทรัพย์นั้นอยู่ในครอบครองหรือมิได้มีบุคคลใดมอบหมายให้ขายหลักทรัพย์นั้น เป็นอํานาจของคณะกรรมการกํากับตลาดทุน และห้ามบริษัทหลักทรัพย์ขายหลักทรัพย์โดยที่บริษัทยังไม่มีหลักทรัพย์นั้นอยู่ในครอบครองหรือมิได้มีบุคคลใดมอบหมายให้ขายหลักทรัพย์นั้น เว้นแต่คณะกรรมการกํากับตลาดทุนประกาศกําหนดให้กระทําได้ จึงเห็นควรออกประกาศเพื่อทดแทนประกาศคณะกรรมการกํากับหลักทรัพย์และตลาดหลักทรัพย์ ที่ กธ. 60/2547 เรื่อง การจัดสรรหุ้นเกินกว่าจํานวนที่จัดจําหน่าย ลงวันที่ 29 พฤศจิกายน พ.ศ. 2547 จึงจําเป็นต้องออกประกาศนี้